Boek: Low carb is Lekker - Maroela Media
Low carb is Lekker is die skepping van Inè Reynierse, wie se missie was om die voordele wat 'n lae-koolhidraatleefstyl het, haalbaar en bekostigbaar vir vriende en familie te maak. Haar 'lae-koolhidraat'- weergawes van Suid-Afrika se mees gewilde en geliefde resepte het vinnig opslae in sosiale netwerke gemaak en sy het besef dat daar werklik 'n behoefte aan 'n versameling lae-koolhidraatresepte in die Suid-Afrikaanse mark is, en Low Carb is Lekker is gebore.
Daar is maklike koring-, graan- en suikervrye plaasver-vangers vir familiegunstelinge (dink aan bobotie, macaroni-en kaas en kerrie-enrys), vinnige trooskos (gnocchi en hoenderpastei) asook baie dekadente bederfkos (malvapoeding, sjokoladebruintjies en melktert). Geskryf deur 'n ma vir ander ma's wat hul geliefdes se gesondheid deur voeding wil herstel. Low carb is Lekker sal beslis byval vind by alle Suid-Afrikaners wat lief is vir tuiskos sonder om hul gesondheid en welstand in te boet.
Inè Reynierse is 'n kinderboekskrywer, uitvoerende kunstenaar, stemakteur, kopie-skrywer, iemand wat met idees rondspeel en 'n nuutgevonde kosfundi wat daarvan hou om idees op 'n vars manier uit te beeld. Haar projekte wissel van radiostories vir kinders op 'n nasionale radionetwerk tot korporatiewe advertensieveldtogte en alles en nog meer. Haar passie om gesondheid en welstand te herstel het haar aangespoor om Low Carb is Lekker te skryf.